Búið er að hrinda af stað bólusetningarherferð á Samóaeyjum . AP Alls hafa 53 látið lífið af völdum mislinga á Samóaeyjum síðustu vikurnar . Nærri öll sem hafa látist eru börn yngri en fjögurra ára . Ástæða mislingafaraldursins á eyjunum er lágt hlutfall bólusettra , en UNICEF áætlar að einungis milli 28 og 40 prósent íbúa hafi verið bólusett þegar faraldurinn braust út . Neyðarástand hefur verið í gildi á eyjunum frá miðjum nóvember þar sem skólum hefur verið lokað og bann lagt við fjöldasamkomur . Alls hafa 3.728 einstaklingar greinst með mislinga frá því að faraldurinn braust út . Af þeim 53 sem hafa látist eru 49 börn yngri en fjögurra ára . Búið er að hrinda af stað bólusetningarherferð á eyjunum , en frá 20. nóvember hafa rúmlega 58 þúsund manns , á aldrinum sex mánaða til sextugs , verið bólusett . Það er um þriðjungur íbúa eyjanna . Samóa er að finna í Kyrrahafi , um þrjú þúsund kílómetrum norðaustur af Nýja-Sjálandi , eða um miðja vegu milli Nýja-Sjálands og Hawaii . Mislingafaraldur hefur ekki einungis herjað á íbúa Samóaeyja , en UNICEF áætlar að um fimm þúsund manns hafi látist af völdum mislinga í Lýðveldinu Kongó það sem af er ári . Þá hafa greint tilfelli víða um heim og hafa bæði UNICEF og Alþjóðaheilbrigðisstofnunin lýst yfir áhyggjum af fjölgun mislingatilfella í heiminum . Það sem af er ári hafa rúmlega fimm þúsund manns , þar af 4.500 börn yngri en fimm ára , látið lífið af völdum mislinga í Lýðstjórnarlýðveldinu Kongó . Í austurhluta landsins hefur á árinu geisað ebólufaraldur sem hefur leitt til rúmlega tvö þúsund dauðsfalla og fengið mikla alþjóðlega athygli . Mislingafaraldur gengur nú á eyjunum en tilkynnt hefur verið um hundruð sýktra á hverjum degi síðustu daga .